กะลาสีเรือของกองทัพเรือสหรัฐฯ ทำหน้าที่ป้องกันกำลังรบบนเรือ ยูเอสเอส *โคโรนาโด* ในท่าเรือซานดิเอโก เมื่อวันที่ 12 กันยายน พ.ศ. 2544**การป้องกันกำลังรบ** **การคุ้มครองกำลังรบ** หรือ **การพิทักษ์กำลังรบ** (อังกฤษ: force protection: FP) หมายถึงแนวคิดในการปกป้อง บุคลากรทางทหาร สมาชิกในครอบครัว พลเรือน สิ่งอำนวยความสะดวก อุปกรณ์ และการปฏิบัติการจากภัยคุกคามหรืออันตราย เพื่อรักษาประสิทธิภาพในการปฏิบัติการและมีส่วนช่วยให้ภารกิจประสบความสำเร็จ มันถูกใช้เป็นหลักนิยมของสมาชิกเนโท

ประวัติ
-------

แนวคิดเรื่องการป้องกันกำลังรบเริ่มต้นมาจากเหตุระเบิดค่ายทหารเบรุตในเลบานอนเมื่อปี พ.ศ. 2526 ในขณะที่ช่วงสงครามเย็นได้มุ่งเน้นไปที่ไปที่การสะสมกำลังทหารขนาดใหญ่ (เช่น สหภาพโซเวียต) รูปแบบของกองทัพสหรัฐจึงเป็นรูปแบบของกองกำลังที่สามารถคาดเดาได้สำหรับการเข้าโจมตีที่ใช้วิธีนอกแบบและแบบกองโจร โดยผลที่ตามมาคือในระหว่างการปฏิบัติการรักษาสันติภาพของนาวิกโยธินสหรัฐในเลบานอนเมื่อปี พ.ศ. 2526 ได้มีการฝ่าแนวกั้นของบรรทุกของพลเรือนสองคันเข้าไปในพื้นที่หวงข้ามของนาวิกโยธินและทำการจุดระเบิดฆ่าตัวตายจากรถบรรทุกบริเวณโรงนอนของทหารสหรัฐและคันที่สองจุดระเบิดที่โรงนอนของทหารฝรั่งเศส

ต่อมาได้มีการนำหลักการป้องกันกำลังรบไปใช้งานทั่วทั้งกระทรวงกลาโหมสหรัฐ (และต่อมาหน่วยยามฝั่งสหรัฐได้นำไปปรับใช้งานต่อ) เพื่อให้แน่ใจว่าสถานการณ์ดังกล่าวจะไม่เกิดขึ้นอีกกับกองกำลังของสหรัฐ โดยการป้องกันกำลังรบมีลักษณะเฉพาะตัวคือการเปลี่ยนกลยุทธ์ในการป้องกันอยู่ตลอดเวลาเพื่อไม่ให้อีกฝ่ายสามารถคาดเดาได้

หลักการ
-------

การป้องกันกำลังรบ เป็นการป้องกันไม่ให้เกิดภัยหรืออันตรายแก่กำลังรบ ซึ่งอาจจะมาจากด้านใดด้านหนึ่งที่เราไม่ได้คาดคิดหรือเตรียมไว้ จึงต้องมีการเตรียมการป้องกันเอาไว้ในทุกด้านก่อนล่วงหน้า เช่น การป้องกันการโจมตีทางอากาศ การถูกเข้าปฏิบัติการนอกเหนือจากการรบ การป้องกันอาวุธชีวะเคมี รังสี และนิวเคลียร์ การระบุฝ่าย การป้องกันพื้นที่ การป้องกันด้านไซเบอร์ และการประเมินความเสี่ยง

การป้องกันกำลังรบนั้นเป็นไปเพื่อความคล่องตัวในการปฏิบัติภารกิจและทำให้ดำเนินภารกิจได้อย่างมีประสิทธิภาพ ซึ่งนอกจากนี้ยังช่วยให้ลดความเสียหายหากเกิดการโจมตีหรือทำอันตรายขึ้น จำกัดวงความเสียหายที่เกิดจากการปฏิบัติการทางทหารต่อพลเรือนและการปฏิบัติการโจมตีแบบไร้รูปแบบ

โดยการป้องกันกำลังรบไม่หมายรวมไปถึงการทำให้ศัตรูนั้นพ่ายแพ้ หรือการป้องกันการเกิดอุบัติเหตุ ปัญหาสภาพอากาศ หรือโรคร้าย

ดูเพิ่ม
-------

* หน่วยปกป้องกองกำลังเพนตากอน
* สภาวะการป้องกันกำลังรบ
* ศูนย์ปฏิบัติการป้องกันฐานทัพ
* หน่วยตอบโต้เร็ว

อ้างอิง
-------

1. 1 2  *(ร่าง) กองทัพบก คู่มือราชการสนาม ว่าด้วย การปฏิบัติการป้องกันภายใต้สภาพแวดล้อม เคมี ชีวะ รังสีและนิวเคลียร์ (คชรน.)* (PDF). กรมวิทยาศาสตร์ทหารบก กองทัพบก. 2559.
2. 1 2  *คู่มือกฎการใช้กำลัง Rules of Engagement Handbook* (PDF). แปลโดย เจริญผล, ปิยชาต. สถาบันกฎหมายมนุษยธรรมระหว่างประเทศ. 2552. p. 69.
3. 1 2  *เอกสารนำเสนอบทความทางวิชาการที่แปลมาจากภาษาต่างประเทศ เรื่อง คู่มือกระบวนการวางแผนทางอากาศร่วม*. แปลโดย วรสุวรรณรักษ์, วิฑูรย์. กรมยุทธศึกษาทหารอากาศ. 2563.
4. ↑  *หลักสูตรการป้องกัน ชนค* (PDF). โรงเรียนวิทยาศาสตร์ทหารบก. p. 3.[*ลิงก์เสีย*]
5. ↑  "Force Protection". Commander, Navy Installations Command. สืบค้นเมื่อ 14 August 2021.
6. ↑  "DOD Dictionary of Military and Associated Terms, November 2019" (PDF). คลังข้อมูลเก่าเก็บจากแหล่งเดิม (PDF)เมื่อ 2020-02-18. สืบค้นเมื่อ 2023-11-11.
7. 1 2  "Allied Joint Doctrine for Force Protection" (PDF). *Ministry of Defence*. สืบค้นเมื่อ 14 August 2021.
8. ↑  "23 ตุลาคม 2526 นาวิกโยธินสหรัฐ-ฝรั่งเศส ถูกถล่มที่เบรุต คร่าชีวิต 307 ราย". *เนชั่นทีวี*. 2021-10-23.
9. ↑  "Guided Discussion - Force Protection" (PDF). คลังข้อมูลเก่าเก็บจากแหล่งเดิม (PDF)เมื่อ 2015-11-23. สืบค้นเมื่อ 2023-11-11.